टीम इंडिया के विकेटकीपर ऋद्धिमान साहा ने आईपीएल-2018 से ठीक पहले अपने तूफानी अंदाज से सभी को चौंका दिया है। जेसी मुखर्जी टी-20 ट्रॉफी में मोहन बागान क्लब की तरफ से खेलते हुए साहा ने 20 गेंदों में सेंचुरी जड़ दी। ये कारनामा उन्होंने 4 चौकों और 14 छक्कों की मदद से कर दिखाया है। बीएनआर रिक्रिएशन क्लब के दिए 152 रनों के लक्ष्य का पीछा करते हुए साहा ने सुभोमॉय दास के साथ मिलकर पारी का आगज किया और मात्र सात ओवर में ही लक्ष्य हासिल कर लिया। इस आतिशी पारी के दौरान उनका स्ट्राइक रेट 510 का रहा ।